Venerina padina
<s>Venerina padina  je dio Titeve glave, na lijevoj obali rijeke Zvonačke, u blizini Zvonačke banje, opština Babušnica, jugoistočna Srbija.</s><s>Ime je dobila po biljci, u narodu poznata kao venerina vlas, djevojačka kosa ili gospina vlas (Adiantum capillus veneris L.)</s>

<s>Venerina vlas</s>

<s>Ova višegodišnja zeljasta biljka iz grupe paprati je prirodna rijetkost i nalazi se na spisku Crvene knjige flore Srbije.</s><s>Papratnica "Venerina Vlas" je dekorativna biljka koje se uzgaja i kao sobna biljka.</s><s>Široko je rasprostranjena u tropskim i suptropskim područjima.</s><s>Na području Balkana nastanjuje mediteranske, primorske krajeve, na vlažnim stijenama pored izvora i potoka te na mjestima gdje postoje bunari, zidovi, te česme odnosno na području gdje ima više vlažnosti u blizini različitih vrsta mahovina, koje i same zahtijevaju puno vlage za razvoj.</s>

<s>Zaštićeno područje 
Venerina padina nalazi se pod zaštitom kao specijalni rezervat prirode, kao jedina i najsjevernija tačka rasprostranjenja ugrožene biljne vrste venerine vlasi -  na području Republike Srbije.</s><s>Rezervat se nalazi na bigrenoj terasi.</s><s>Ova stijena ima izuzetno osjetljiv proces stvaranja koji je direktno vezan za proces oticanja termalnih voda.</s><s>Nastala je prirodnim taloženjem bigra iz termalnih izvora Zvonačke banje.</s><s>Mogućnost nastanka staništa ove rijetke paprati te njenog opstanka na ovom području omogućila je blizina toplog izvora "Zvonačka Banja" te povoljna vlažnost staništa koji su ublažili lokalnu klimu.</s><s>Ta vrsta je na području Srbije bila potpuno nestala ali je vraćena na svoje stanište postupkom reintrodukcije na područje ovog specijalnog rezervata.</s>

<s>Specijalni rezervat "Venerina padina" nalazi se u režimu zaštite I stepena te se na ovom području zabranjuje korišćenje prirodnih bogatstava.</s><s>Zabranjeni su svi drugi oblici korišćenja ovog prostora i sve aktivnosti, osim izvođenja mjera zaštite zajednice Venerine vlasi, naučnih istraživanja i kontrolisane edukacije.</s><s>Zbog ovih strogih mjera zaštite staništa Venerine vlasi stvoriće se povoljni uslovi za njen opstanak i time očuvati prirodnu raznolikost Srbije.</s>

<s>Naziv: Venerina padina
 Kategorija zaštićenog područja: I kategorije,
 Godina proglašenja: 2005.</s><s>Površina: 0 ha, 
 Režimi zaštite: I (prvog) stepana
 Opština: Babušnica 
 Prvi upravljač: Hotel Mir - Zvonačka banja</s>

<s>Termomineralnu vodu koristi i lokalno stanovništvo, koje vodu često preusmjerava ka vikendicama, čime je dotok vode do staništa ugrožen.</s><s>Često dolazi i do začepljenja mlaznica pomoću kojih voda preliva cijelo stanište usljed nagomilavanja mahovine i bigra.</s><s>Akcijom Zavoda za zaštitu prirode Srbije i JP „Srbijašume“  u Specijalnom rezervatu prirode uspostavljen je stabilan sistem dotoka termalne vode neophodan za opstanak rijetke vrste paprati na njenom jedinom staništu u Srbiji.</s><s>Ovom prilikom, u cilju edukacije i ukazivanja na značaj zaštite ovog staništa, postavljena je i informativno edukativna tabla o značaju očuvanja ove vrste.</s><s>Akciju su podržali, pomažući u izvođenju terenskih radova predstavnici Mjesne zajednice i mještani sela</s>

<s>Reference</s>

<s>Specijalni rezervati prirode u Srbiji</s>

